Начало Новини Издъхна един от най-богатите българи отвъд Океана
Канев е известен и като голям филантроп
Един от най-богатите българи отвъд Океана напусна този свят.
Става въпрос за канадския бизнесмен от български произход Игнат Канев. Трагичната вест бе съобщена от семейството му. До момента не са известни повече подробности около смъртта му.
Игнат Канев е един от най-богатите българи отвъд Океана, като състоянието му се оценява на над 1 милиард долара, посочва БНР.
Няма финансовата възможност да учи, а е принуден още на 14-годишна възраст да напусне България и да се установи в Австрия, за да търси препитание. През 1951 г. зарязва бизнеса в Австрия и почти без средства, без да знае английски и без да има някакви връзки и приятели, заминава за Канада.
Установява се в Торонто, където започва работа в строителния бизнес. Първоначално строи малки къщи за новопристигащите имигранти. Пет години по-късно, през 1956 г., вече основава там първата си строителна фирма. До момента на смъртта си Канев се превръща в един от най-крупните бизнесмени в строителния бизнес в Канада.